MISERABLES-IV-WEB	Era escota renegaue e maudidie, es cadiadi non badauen boca; de quan en quan s’entenie eth bronit d’un còp de verga enes esquies o en cap; quauqui uns d’aqueri òmes badalhauen; es pelhòts qu’èren terribles; es pès penjauen; es espatles oscillauen, es caps tumauen, es hèrs carrinclauen, es vistons radiauen herotjaments, es punhs se crispauen o se daurien inèrti coma era man d’un mòrt; darrèr deth convòi un revolum de gojats arrie a arridalhades.